《渔梁坝登舟至浦口初闻雷饯者相贺》
明代·程敏政

路当歙县境，水是浙江源。竹树知谁氏，风光似故园。

峰头岚翠合，石齿浪花翻。举棹闻雷处，嘉祯感赠言。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。